Zelené pleso pod Predným Zeleným

Zelené pleso pod Predným Zeleným (iné názvy: Zelené pliesko, Zelené pliesko pod Predným Zeleným, Žabie pliesko, Opálové pliesko, poľ. Zielony Stawek Zuberski) je malé jazierko v Západných Tatrách v Spálenej doline. Má rozlohu 0,027 ha, je 37 metrov dlhé a 13 metrov široké. Jeho maximálna hĺbka je 2,1 m a maximálny objem je 162 m³. Nachádza sa v nadmorskej výške 1 472 m n. m.. Do plesa ústia dva potoky, jeden z juhu a jeden z východu. Tieto potoky pramenia kúsok nad plesom. Z plesa odteká Spáloný potok, ktorý sa vlieva do Roháčskeho potoka. Po južnom brehu vedie modrá turistická značka z rázcestia Adamcuľa na Horné Roháčske pleso. Iné projekty Commons ponúka multimediálne súbory na tému Zelené pleso pod Predným Zeleným